recursal/SuperWikiNEXT-32B huggingface dataset:
**Hua** (kinesisk: 华县; pinyin: *Huà Xiàn*) er et fylke i byprefekturet Weinan i den kinesiske provinsen Shaanxi. I 1999 hadde det 342.141 innbyggere.

Jordskjelv
----------

I 1556 fant verdens mest dødbringende jordskjelv sted her; episenteret var ved Hua-fjellet i Hua fylke. Skjelvet kostet omkring 830 000 mennesker livet. Mer enn 97 fylker var berørt, i ti av Kinas provinser: Shaanxi, Shanxi, Henan, Gansu, Hebei, Shandong, Hubei, Hunan, Jiangsu og Anhui.

I en av kinesiske annaler finner man følgende beskrivelse:

*Om vinteren i 1556 fant det sted en jordskjelvskatastrofe i provinsene Shaanxi og Shanxi. I vårt fylke Hua var det flere ting som gikk ille. Fjell og elver byttet plass, og veier ble ødelagte. Noen steder løftet bakken seg plutselig og dannet nye høyder, eller den sank brått og ble til nye daler. I andre områder brøt det plutselig ut en ny bekk, eller bakken ble brutt opp og nye dammer kom frem. Hytter, embedshus, templer og bymurer raste plutselig sammen.*
Jordskjelvet fant sted under Jiajing-keiserens regjeringstid under Ming-dynastiet. Derfor er jordskjelvet i kinesiske historiske dokumenter gjerne blitt omtalt som Jiajing-jordskjelvet (嘉靖大地震, *Jiājìng dà dìzhèn*).

Kulturminner
------------

De neolittiske fortidsminnene Yuanjunmiao og Quanhucun (*Yuanjunmiao – Quanhucun yizhi*, 元君庙—泉护村遗址) og minnesmerkene etter Weihua-opprøret (*Weihua qiyi jiuzhi* 渭华起义旧址) fra 1928 har siden henholdsvis 2001 og 2006 stått på Folkerepublikken Kinas liste over verneverdige fortidsminner.

Administrative enheter
----------------------

Hua består av ti storkommuner og fire kommuner:

* Storkommunen Huazhou 华州镇
* Storkommunen Jindui 金堆镇
* Storkommunen Xinglin 杏林镇
* Storkommunen Guapo 瓜坡镇
* Storkommunen Chishui 赤水镇
* Storkommunen Lianhuasi 莲花寺镇
* Storkommunen Liuzhi 柳枝镇
* Storkommunen Gaotang 高塘镇
* Storkommunen Xiamiao 下庙镇
* Storkommunen Daming 大明镇

* Kommunen Dongyang 东阳乡
* Kommunen Bijia 毕家乡
* Kommunen Jinhui 金惠乡
* Kommunen Xinzhuang 辛庄乡

Samferdsel
----------

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Referanser
----------

1. ↑
2. ↑  Science Museums of China Museum of Earthquakes, Ruins of Hua County Earthquake (1556)
3. ↑  En oversettelse fra en kinesisk studie av det historiske jordskjelvet. 賀明靜編著，(1990年)，《（1556年）華縣地震災害研究》，西安：陜西人民出版社，頁92。

Eksterne lenker
---------------

* Offisielt nettsted Rediger på Wikidata

* (en) Huazhou District – kategori av bilder, video eller lyd på Commons Rediger på Wikidata
* Weihua qiyi
* Weihua uprising
* Ruins of Hua County Earthquake (1556)

|  |  |
| --- | --- |
| Oppslagsverk/autoritetsdata | GeoNames
 |
Kart over det britiske baseområdet med Akrotirihalvøya der RAF Akrotiri ligger
Et fly av typen British Aerospace Harrier II over RAF Akrotiri
**RAF Akrotiri** er en britisk flybase i de suverene baseområdene Akrotiri og Dekelia på Kypros. Flybasen ligger på Akrotirihalvøya ved byen Limassol. Den har en rullebane på 2743 meter.

Det britiske luftvåpenet etablerte seg på stedet i 1955. Flyplassen ble anlagt som alternativ til lufthavnen i Nikosia, som var utsatt for angrep fra kypriotiske uavhengighetsforkjempere.

RAF Akrotiri er sentral for britenes kapasitet til å delta i militære operasjoner i middelhavsområdet, Midtøsten og Sentral-Asia. Basen var sentral for britenes krigføring under Suezkrisen. Den er senere benyttet som framskutt base for blant annet krigene i Irak og Afghanistan. RAFs 84 Squadron, utstyrt med helikoptre for redningstjeneste, er også stasjonert i Akrotiri.

Referanser
----------

1. ↑  AKT - Airport, Great Circle Mapper.
2. ↑   RAF Akrotiri, Ministry of Defence.
3. ↑  «Cyprus» Arkivert 23. november 2012 hos Wayback Machine. RAF.
4. ↑  «84 Squadron» Arkivert 1. september 2008 hos Wayback Machine. Royal Air Force.

Eksterne lenker
---------------

* (en) Offisielt nettsted Rediger på Wikidata

* (en) RAF Akrotiri – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Lu Su** (forenklet kinesisk: 鲁肃, tradisjonell kinesisk: 魯肅, pinyin: *Lǔ Sù*, Wade-Giles: *Lu Su*; født 172 i Linhuai – i dag i fylket Dingyuan i provinsen Anhui i Kina, død 217) var rådgiver og general for Wu-dynastiet på De tre rikers tid i det gamle Kina.

Han hadde overtatt vervet fra Zhou Yu. Under slaget ved de røde klipper var han dennes nærmeste rådgiver og forbindelsmann mellom Wus og Shus hærer.

I 210 ble Lu Su, etter Zhou Yus død, kommandant over Sun Quans hærer og var inntil din død Sun Quans fremste rådgiver. Hans etterfølger ble Lu Meng. 

Lu Su forstod at diplomatiske forbindelser mellom Shu og Wu ville være fordelaktige. Han hadde stor respekt for Zhuge Liang, selv om hans forgjenger Zhou Yu hadde betraktet ham som en stor trussel.

Referanser
----------

1. 1 2   Trove, oppført som Su Lu, Trove person-ID 1352212, besøkt 9. oktober 2017[Hentet fra Wikidata]
2. 1 2   Faceted Application of Subject Terminology, oppført som Su Lu, FAST-ID 159089, besøkt 9. oktober 2017[Hentet fra Wikidata]
3. ↑   China Biographical Database[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** SUDOC **·** NLA
 |
|  |
| --- |
| Intet bilde |
| R622 ved Driehuis i Noord-Holland. |
| Info |  |
| Type | Regelbau |
| Klasse | B |
| Funksjon | Dobbel mannskapsbunker |
| Tekniske data |
| Lengde |  ? |
| Bredde |  ? |
| Høyde |  ? |
| Betong | 650 m³ |
| Antall rom | 3 |
| Bestykning | 1x ringstand for MG. |
| Annet utstyr | 2 skyteskår for inngangsbeskyttelse. |
| Betongtykkelse | 2 m |
| Mannskap | 20 mann |

**R622** er en Ständige (St) regelbau-bunker i styrkeklasse B. Designet for å huse 20 mann.

Bunkeren var inndelt i tre rom: Gass-sluse og to oppholds-/soverom med ventilasjonsutstyr og skyteskår/vaktrom.

Utbredelse
----------

R622 er en av de mest vanlige bunkere i Atlanterhavsvollen. I Norge finnes det sannsynligvis 43 stykker R622. Totalt i Europa regner man med at det finnes 1722 stykk R622, men tallet er usikkert.[]

Eksterne lenker
---------------

* (en) Regelbau 622 – kategori av bilder, video eller lyd på Commons Rediger på Wikidata
* Atlantikwall-frankreich.de Regelbauten: R622 Doppelgruppenunterstand[*død lenke*]

Portal: Andre verdenskrig
**Oddvar Dobloug** (født 5. januar 1916, død 17. mars 1995 i Elverum) var en norsk kaptein i Kompani Linge som deltok i operasjoner i Gudbrandsdalen og Østerdalen under andre verdenskrig. Han ble dekorert med Krigskorset.

Andre verdenskrig
-----------------

Dobloug tok seg i 1941 til Storbritannia, der han ble med i Norwegian Independent Company No. 1.

I november 1942 ble han sendt på hemmelig oppdrag i det okkuperte Norge. Et nytt oppdrag fulgte i september 1943, og han var deretter aktiv i Gudbrandsdalen og Østerdalen til krigens slutt. Han arbeidet først med å bygge opp Milorg, så var han fra april 1944 en del av Operasjon Grebe. Dobloug var nestkommanderende for operasjonen. Han hadde blant annet i januar 1945 deltatt i aksjonen mot Tressa bro på Koppang og deretter i sprengningen av Åsta bro i februar.

Utmerkelser
-----------

Dobloug mottok Krigskorset med sverd i 1947. Han ble også tildelt St. Olavsmedaljen med to ekegrener. 
Av britene ble Doubloug tildelt King's Medal for Courage in the Cause of Freedom.

Dobloug mottok Krigskorset med sverd, Norges høyeste utmerkelse  Foto: KEN 

|  |  |  |  |
| --- | --- | --- | --- |
| Utmerkelser

|  |  |  |
| --- | --- | --- |
| Krigskorset med sverd | St. Olavsmedaljen med ekegren | King's Medal for Courage in the Cause of Freedom |

 |

Referanser
----------

1. 1 2   Slekt og Datas Gravminnebase, «Minneside basert på bilder og gravminnedata for Oddvar Dobloug, (05.januar 1916 - 17.mars 1995).», besøkt 2. januar 2022[Hentet fra Wikidata]
2. ↑   Aftenposten[Hentet fra Wikidata]
3. ↑  Dødsannonse i *Aftenposten*, morgenutgaven 20. mars 1995, s. 11.
4. 1 2  «Oddvar Dobloug», *Aftenposten*, 24. mars 1995, s. 11.
5. ↑  *Krigskorset og St. Olavsmedaljen med ekegren*. Oslo: Grøndahl Dreyer. 1995. s. 197. ISBN 8250421906.
6. ↑  «Ordenstildeling i den britiske ambassade», *Aftenposten*, morgennummeret 16. januar 1948, s. 3.

Portal: Andre verdenskrig
**Sutherland** er en by i provinsen Noord-Kaap i Sør-Afrika.

Den er kjent for å ha en av de klareste og mørkeste nattehimlene i verden, primært på grunn av sine fjerne og tørre lokalisering i tillegg til at den ligger 1458 moh. Av denne grunn er Sutherland stedet for teleskopene til South African Astronomical Observatory som inkluderer Southern African Large Telescope (SALT), det største enkelte optiske teleskopet på den sørlige halvkule.

Byen er også kjent for å være en av de kaldeste byene (selv om Buffelsfontein har den offisielle rekorden) i Sør–Afrika, og det er vanlig med snø om vinteren. Den kaldeste temperaturen ble målt til -16°C den 12. juli 2003.

* Klimagjennomsnitt: Maks. januar: 27ºC (min: 9ºC), maks. juli: 13ºC (min: -3ºC), årlig nedbør: 237 mm

Byen har nylig steget i popularitet blant mange fra Cape Town som kjøper eiendommer i byen, mange flere besøker byen i helger og i ferier.

Eksterne lenker
---------------

* Nettsiden til SALT
* Turisme i Sutherland

|  |  |
| --- | --- |
| Oppslagsverk/autoritetsdata | GeoNames
 |
*Flere betydninger*: Innen termodynamikk er *volatilitet* tendensen som et stoff har til å  fordampe.
**Volatilitet** er et begrep fra finansverdenen som brukes om usikkerhet i kursen for aksjer og andre finansielle instrumenter. Det uttrykker hvor mye prisen på en aksje svinger/varierer over tid sammenliknet med en annen indeks. Jo mer aksjens verdi endres sammenliknet med indeksen (på børsen hvor aksjen er notert), desto høyere er aksjens volatilitet. 

Den norske børsen har en høy volatilitetsverdi, fordi den svinger kraftigere opp og ned enn det andre mer stabile markeder gjør. Svingningene på Oslo Børs skyldes ofte endringer i oljepris, dollarkurs og rentenivå hjemme og globalt og den generelle økonomiske utviklingen i verden.

Volatilitet er også et statistisk mål for svingningene i en tidsserie.

Matematisk definisjon
---------------------

Den årlige volatiliteten {\displaystyle \sigma } er standardavviket {\displaystyle \sigma } av instrumentets logaritmiske avkastning i et år.

Den generaliserte volatiliteten {\displaystyle \sigma \_{T}} for et tidsspenn {\displaystyle T} i år er uttrykt som:

{\displaystyle \sigma \_{T}=\sigma {\sqrt {T}}}.

For eksempel: Dersom den daglige logaritmiske avkastningen av en aksje har et standardavvik på 0.01 og det er 252 handelsdager i et år, er tidsperioden av avkastningen 1/252 og den årlige volatiliteten er

{\displaystyle \sigma ={\sigma \_{SA} \over {\sqrt {P}}}},

{\displaystyle \sigma ={0.01 \over {\sqrt {1/252}}}=0.1587}.

Den månedlige volatiliteten (f.eks. {\displaystyle T=1/12} av et år) blir

{\displaystyle \sigma \_{mnd}=0.1587{\sqrt {1/12}}=0.0458}.

Referanser
----------
**Oddrun Samdal** (født 1967) er en norsk professor i helsefremmende arbeid (helsepsykologi) ved Universitetet i Bergen. Samdal er viserektor for utdanning ved Universitetet i Bergen (2013-2017, 2017-). Oddrun Samdal var kandidat til rektorvalget ved Universitetet i Bergen for perioden 2021-2025. Hun fikk 37,5 prosent av stemmene, mens Margareth Hagen fikk 62,5 prosent av oppslutningen. Samdal vant knepent de administrativt ansatte sine stemmer, men ble slått av Hagen i oppslutning hos forskerne og blant studentene.

Akademisk karriere
------------------

Etter avlagt doktorgrad (dr.philos.) i 1999 har Samdal hatt stilling som postdoktor, førsteamanuensis og fra 2007 professor ved Institutt for helse, miljø og likeverd ved Det psykologiske fakultet. Samdals forskningsfelt er vekselvirkninger mellom læringsmiljø, trivsel i skolen, helsevaner og livskvalitet. Samdal har publisert mer enn 100 fagfelle-evaluerte artikler, bokkapitler og har vært redaktør av to bøker.

Samdal har siden 1999 vært ansvarlig for databanken i den internasjonale WHO-studien "Health behaviour in school-aged children" som inkluderer over 50 land, og vært forskningsleder for den den norske noden av studien i samme periode. Samdal har også vært arbeidspakkeleder i flere EU-prosjekter.

Ledererfaring
-------------

Oddrun Samdal er viserektor ved Universitetet i Bergen, først perioden 2013-2017 og nå 2017-. Samdal har også vært instituttleder ved Institutt for utdanning og helse (2004-2005) og visedekan for utdanning ved Psykologisk fakultet (2005-2009).

Samdal har ledet programstyrer for to forskningsprogram i Forskningsrådet, Folkehelseprogrammet fra 2011-2015 og Porteføljestyret for utdanning og kompetanse siden 2019-.

Samdal er leder av UHR Utdanning siden 1. januar 2018.

Oddrun Samdal var kandidat til rektorvalget for perioden 2021-2025 sammen med professor Nils Gunnar Kvamstø (prorektorkandidat), professor Camilla Brautaset, professor Kristine Jørgensen og professor Arne Tjølsen. Samdals lag måtte se seg slått av Margareth Hagen og hennes medkandidater Pinar Heggernes, Annelin Eriksen og Gottfried Greve.

Referanser
----------

1. ↑   BIBSYS, NORAF-ID 90707445[Hentet fra Wikidata]
2. ↑  Lie, Tove; Strand, Hilde Kristin; Fanghol, Tor Arne (31. januar 2021). «Samdal: — Ein må ha breidde for å få gode toppar». *khrono.no* **(norsk)**. Besøkt 31. januar 2021.
3. ↑  Strand, Hilde Kristin; Fanghol, Tor Arne; Amundsen, Paul (25. mars 2021). «Hun blir ny rektor ved Universitetet i Bergen». *khrono.no* **(norsk)**. Besøkt 31. mars 2021.
4. ↑  «Cristin». *wo.cristin.no*. Besøkt 31. januar 2021.
5. ↑
6. ↑  «Viserektor for utdanning, Oddrun Samdal». *Universitetet i Bergen*. Besøkt 31. januar 2021.
7. ↑  «Representanter i UHR-Utdanning - Universitets- og høgskolerådet». *www.uhr.no*. Besøkt 31. januar 2021.
8. ↑  «Samdal vil bli rektor ved Universitetet i Bergen». *khrono.no* **(norsk)**. 7. september 2020. Besøkt 1. februar 2021.

Eksterne lenker
---------------

* 

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Baengnyeong-do** (noen ganger stavet **Baekryeong**) er ei øy i fylket Ongjin i den sørkoreanske provinsen Incheon, og ligger nær den nordlige grenselinja, som fungerer som den maritime grensa mellom Nord-Korea og Sør-Korea.

Nærheten til Nord-Korea gjør øya til en sterkt utbygd base for etterretningsaktiviteter, og øya er også brukt som landingssted for mange nordkoreanske flyktninger. Farvannet rundt øya er også åsted for mange møter mellom marinefartøy fra de to koreanske statene.

Baengnyeong-do utgjør Sør-Korea vestligste punkt. Med båt fra Incheon tar turen dit vel 4 timer. På en klar dag kan en se over til den nordkoreanske byen Ryongyon. På øya finnes kritthegre, som anses som en av verdens femti sjeldneste fugleart. Øya er også hjem for mange seler.

Øya var det første området i Korea som fikk besøk av misjonærer, og etter Gabo-reformen ble Kim Seong-jin sendt til indre eksil til øya. Det første kirkesamfunnet ble etablert i 1896, og i dag er det ti kirker der.

De to mindre naboøyene er Daecheong-do og Socheong-do.

ROKS «Cheonan» (PCC-772) sank nær øya 26. mars 2010.

Kilder
------

* Malcom and Martz, White Tigers: *My Secret War in North Korea*, Brassey's. 1996

Eksterne lenker
---------------

* (en) Ongjin fylke
* (ko) Baekryeongs nettsted

Portal: Korea

|  |  |
| --- | --- |
| Oppslagsverk/autoritetsdata | GeoNames
 |
**Voksenkoll-ulykken** var en flyulykke i Voksenkollåsen i Oslo 18. desember 1945. Et canadisk militærfly styrtet, og av de 19 om bord overlevde to. Årsaken til ulykken var trolig ising på vingene, med tilhørende redusert løft for vingene.

Bakgrunn
--------

Et militært transportfly av typen C-47 *Dakota* (CC-129), med kjenningsbokstavene **ODM-F** tilhørende Royal Canadian Air Force No. 435 Transport Squadron, skulle fly fra militærbasen RAF Down Ampney i Gloucestershire, England via Kastrup til Fornebu.

Fornebu var imidlertid blitt stengt på grunn av lavt skydekke, så flyet ble omdirigert til Gardermoen. Et nytt instrument-innflyvnings­system var under montering på Fornebu, men var ikke ennå tatt i bruk. Flyet fløy inn i sydsiden av Voksenkollåsen og kom i brann, ikke langt fra ruinen av Anne Kures hotell (nedbrent natt til 3. mai 1941 mens tyske soldater bodde der). Femten personer omkom i selve flyulykken. To til døde umiddelbart etter ankomst til Ullevål sykehus. De vanskelige føreforholdene førte til at brannvesenet brukte 30 minutter (mot normalt under 15 minutter) fra Smestad brannstasjon.

Blant de omkomne var to nordmenn: motstandsmannen Hjalmar Steenstrup (født 11. oktober 1890), som var på vei hjem etter å ha vitnet i Nürnbergprosessen, og løytnant i Marinen Inge Johansen (født 11. juni 1921), som skulle hjem fra England for å feire jul med familien for første gang siden 1936. To amerikanere (løynant Nelson og Kurt Wiesman) overlevde.

Femten av de omkomne er gravlagt på krigsgravfeltet for falne fra Storbritannia og samveldelandene nær gravferdskapellet på Vestre gravlund i Oslo. De to nordmennene er naturlig nok ikke gravlagt der.

Ulykkesårsaken var trolig ising forårsaket av underkjølt regn som gjorde at flyets løfteevne ble redusert. Dermed klarte det ikke å komme over Voksenkollåsen.

Se også
-------

* Operation Doomsday

Referanser
----------

1. ↑  «Fly-ulykken på Voksenkollen krevde 16 menneskeliv». *Aftenpostens morgenutgave*. 19. desember 1945. s. 1.
2. ↑  «Marineløytnant Inge Johansen som omkom ved fly-ulykken». *Aftenpostens aftenutgave*. 19. desember 1945. s. 2.
3. ↑  «To overlever flyulykken». *Aftenpostens aftenutgave*. 19. desember 1945. s. 2.

Kilder
------

* Vinderen Historielags medlemsblad 2004/3, nr. 51 side 22 – 26
* Vinderen Historielags medlemsblad 2004/4, nr. 52 side 12
* Vinderen Historielags medlemsblad 2012/1, nr. 81 side 59 – 64

Eksterne lenker
---------------

* Aviation Safety Report (eng.)
* RCAF No. 435 Transport Squadron (eng.)

Portal: Oslo
Regjeringen Mowinckel III samlet, sannsynligvis for regjeringskonferanse
**Regjeringskonferanse** er et formelt møte som holdes av en norsk regjering før en sak skal fremmes for Kongen i statsråd, vanligvis et par ganger i uken.

Beslutninger som i henhold til konstitusjonen skal treffes av Kongen, treffes av Kongen i statsråd. Dette er en meget formell sammenkomst der kongen sier ja til de forslag som de enkelte statsråder fremmer, hver på sitt felt. Regjeringssjefen er ansvarlig for at kongen ikke samtykker i et forslag som strider mot konstitusjonen. For å sikre at kongens beslutninger er uangripelige konstitusjonelt sett, drøftes alltid beslutningene på forhånd i et formelt møte der statsrådene presenterer de forslag som vedkommende regjeringsmedlem ønsker å fremme i det påfølgende møte med kongen. Det føres protokoll fra regjeringskonferansene og skal alltid anføres om noen av statsrådene har uttalt seg mot forslaget. Dersom statsministeren er imot forslaget, blir det ikke fremmet.

I tilslutning til den formelle regjeringskonferansen er det vanligvis også uformelle drøftinger om en eller flere saker som statsrådene ønsker å fremme senere. Slike drøftinger skjer på basis av notater utarbeidet i det enkelte departement. Regjeringen plikter ikke å føre protokoll fra disse uformelle drøftingene.

Eksterne lenker
---------------

* Om regjeringskonferanse, fra nettstedet regjeringen.no
* Om r-konferanser kort innføringsbok publisert av Statsministerens kontor om regjeringskonferanser (november 2016)
**Palmyreisk** eller **palmyrensk** var en vestarameisk dialekt som ble brukt i byen Palmyra i Syria under de første hundreårene av den kristne tidsregning. Den har tydelige trekk fra riksarameisk. 

Det palmyrenske alfabet finnes i ulike versjoner; i tillegg til et standard-alfabet var en kursivert variant i bruk. Kursivskriften ble for det meste forbeholdt mer uformelle inskripsjoner. Kursivvarianten peker med sine runde former frem mot estrangeloskrift.

Det har blitt funnet en rekke eksempler på palmyreisk skrift. Et hundretalls er bevart (per 1995) i Tadmor; men også museer i Paris, London, Oxford og Roma er i besittelse av gjenstander med palmyreiske inskripsjoner. I Algerie har det blitt funnet fire palmyreiske inskripsjoner; det later til at en gruppe palmyreiske bueskyttere var stasjonert der. De eksemplene på palmyreiske inskripsjoner som (per 1995) har blitt funnet, er datert til å stamme fra en periode som strekker seg over tre århundre; det eldste er fra år 9 f.Kr. men de fleste er skrevet mellom år 266 og år 273 e.Kr. I skrifthistorien utgjør det palmyrenske alfabetet et viktig mellomledd mellom det arameiske alfabetet og de senere hebraiske og arabiske alfabetene.

Det er kjent over 1000 innskrifter, for det meste vigselsinnskrifter.

De andre viktigere vestarameiske dialekter var nabateisk og judeo-arameisk. Vestarameiske dialekter tales fremdeles (2015) i noen få syriske småbyer/landsbyer som Ma'loula, Bakh'a og Jubb'adin.

Referanser
----------

1. 1 2 3 4 5  Taylor, Isaac (1995). *The Alphabet: An Account of the Origin and Development of Letters* **(engelsk)**. Asian Educational Services. s. 263–264. ISBN 9788120606944.

Litteratur
----------

* Delbert R. Hillers, Eleonora Cussini, Eleanora Cussini, *Palmyrene Aramaic Texts*, Johns Hopkins University Press (1996), ISBN 978-0-8018-5278-7
* Hans H. Spoer, "Palmyrene Inscriptions found at Palmyra in April, 1904", *Journal of the American Oriental Society* (1904)
* John Swinton, *An Explication of All the Inscriptions in the Palmyrene Language and Character Hitherto Publish'd. In Five Letters from the Reverend Mr. John Swinton, M. A. of Christ-Church, Oxford, and F. R. S. to the Reverend Thomas Birch, D. D. Secret. R. S.*, *Philosophical Transactions* (1753).

|  |  |
| --- | --- |
| Oppslagsverk/autoritetsdata | Store Danske Encyklopædi **·** LCCN
 |
**Lajos Keresztes** (født 30. april 1900, død 9. august 1978 i Budapest) var en ungarsk bryter som deltok i de olympiske leker 1924 i Paris og 1928 i Amsterdam. 

Keresztes ble olympisk mester i bryting under OL 1928 i Amsterdam. Han vant den tredje letteste vektklassen lettvekt, 67,5 kg, i gresk-romersk stil. Det var seks vektklasser i den gresk-romerske og sju i fri stil. Fire år tidligere, under OL 1924 i Paris kom han på andreplass i bryting gresk-romersk stil i lettvekt bak finske Oskari Friman.

OL-medaljer
-----------

* 1928 Nederlands flagg Amsterdam - Gull **Gull** i bryting, gresk-romersk stil lettvekt Ungarns flagg Ungarn
* 1924 Frankrikes flagg Paris - Sølv Sølv i bryting, gresk-romersk stil lettvekt Ungarns flagg Ungarn

Eksterne lenker
---------------

* (en) Lajos Keresztes – Olympedia Rediger på Wikidata

* (en) Lajos Keresztes – Sports-Reference (OL-resultater – arkivert) Rediger på Wikidata

* (en) Lajos Keresztes – FILA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Voksenopplæringsloven (Lov om voksenopplæring av 19. juni 2009) regulerer hvordan studieforbund, nettskoler og andre skoler driver voksenopplæring. Formålet med loven er å legge til rette for organiserte læringsaktiviteter ved siden av det formelle utdanningssystemet.

Hovedinnhold i loven
--------------------

Loven inneholder overordnede mål for studieforbund. I loven er det også fastsatt regler for godkjenning av skoler som driver med voksenopplæring og for fordeling av statstilskudd.

Ifølge loven må et studieforbund ha et ideelt formål, en demokratisk oppbygging og et minimum antall medlemsorgansiasjoner over hele landet. I tillegg stilles enkelt andre krav.

I tillegg til studieforbund og nettskoler omfatter loven også en gruppe skoler som tidligere er blitt godkjent for voksenopplæring gjennom privatskoleloven. I voksenopplæringsloven er det fastsatt hvordan disse skolene skal drive sin virksomhet.

Loven gir departementet (Kunnskapsdepartementet) grunnlag for å føre tilsyn og kontroll med virksomheten til studieforbund, nettskoler og andre skoler som driver voksenopplæringsvirksomhet.

Eksterne lenker
---------------

* Lov om voksenopplæring
**Thrugot Ulvsson Fagerskinna** (død ca. 1070) var en dansk jarl som var sønn av jarl Ulv Galiciefarer og Bodil Håkonsdatter, datter av Håkon Eiriksson.

Stormann
--------

Thrugot var en stormann fra Jylland som var kong Svein Estridssons hirdstyrer. Thrugot var sammen med kongen i slaget utenfor Halmstad i 1062, og senere sto han blant Knut den helliges tilhengere. Thrugot knyttes til Galicia i det nordvestlige Spania. Antagelig er denne forbindelsen grunnet hans far Ulv som hviler på en legendarisk grunn. På moderne dansk kalles Thrugot eksempelvis *Thrugot Ulfsen Fagerskind af Galizia*. Hans betydning ligger i at han er stamfar til Thrugotslekten. Han nevnes i flere middelalderkilder, blant annet i den norrøne *Knytlinga saga* og hos Saxos fortellinger.

Thrugotslekten
--------------

Thrugot ble gift med Torgunna Vagnsdatter, datter av Vagn Åkesson og Ingeborg Torkelsdatter. Hans datter var Bodil Thrugotsdatter som ble gift med kong Erik Eiegod. Han også minst to sønner, Astrad Thrugotsson og Svend Thrugotsson, begge knyttet til Erik den helliges hird. Fra Svend nedstammer de senere mektige biskopene i Lund. Han var far til Asser og farfar til Eskil. Også historikeren Sven Aggesen tilhørte slekten som Eskils nevø.

Både middelalderens og moderne historikere har problematisert slektskapet. Saxo fjernet Vagn Åkessons navn fra omtalen av slaget ved Hjørungavåg. Grunnen var antagelig at han var et symbol på Thrugotslekten som i sin tid besto av betydningsfulle motstandere av erkebiskop Absalon. Saxos oppdragsgiver var Absalon.

Lars Hermanson ser den politiske maktkampen i 1100-tallets danske samfunn som en kamp mellom ulike sosiale nettverk innenfor et avgrenset politisk elitesjikt. Bodil Thrugotsdatters slektskap tilbake til Thrugot kan således også betviles: «Saxos 'Thrugotus' och Knytlingas 'Thorgot' (eller Thorgaut) behöver följaktligen inte ha något att göra med trundsläkten. Bodils ädla härkomst måste således sökas på annat håll. Bodil beskrivs i abbot Wilhelms *Genealogia* som *Botilde regina de nobilissima Danorum prosapia orta*.».

Referanser
----------

1. ↑   Genealogics[Hentet fra Wikidata]
2. ↑  Megaard, John: *Vagn Åkesons vekst og fall Arkivert 21. oktober 2009 hos Wayback Machine.* (PDF-fil)
3. ↑  Fagerland, Tor Einar: *Krigføring og politisk kultur i nordisk middelalder. De mellomnordiske konfliktene 1286-1319 i et europeisk perspektiv*. Dr. art avhandling. Institutt for historie og klassisk fag, NTNU. September 2005. Side 38.
4. ↑  Hermanson, Lars: Släkt, vänner och makt. En studie av elitens politiska kultur i 1100-talets Danmark (2000). Side 163.
5. ↑  Sitert fra *Bodil Thrugotsdatter[*død lenke*]*

Portaler: Historie | Danmark
Hovedbygningen i Palmse  Foto: Ren12 
Interør med kakkelovner  Foto: dalbera 
Badehus og paviljong i parken  Foto: Abrget47j 
Offiser og statsmann Peter Ludwig von der Pahlen, ukjent kunster, 19. århundre
**Palmse herregård** (estisk: *Palmse mõis*, tysk: *Gutshaus Palms*) er en herregård i landsbyen Palmse, Lahemaa nasjonalpark, Vihula, Lääne-Viru i Estland. Godset var blant de største i Estland på 1800-tallet.

Eiere
-----

Området var i Middelalderen eiet av St. Michaels nonnekloster i Reval. Som herregård nevnes det første gang i 1510. I årene 1522–1676 tilhørte det familien Metztacken, deretter og frem til ekspropriasjonen i 1919 av familien von Pahlen.

I 1919 ble godset inndratt og nasjonalisert fra den siste baron *Gustav Christian von der Pahlen*, hvoretter det gikk over til Estlands forsvarsliga. Under 2. verdenskrig holdt den tyske arme til her, mens det i sovjettiden ble brukt som pionersommerleir. I 1972 begynte restaureringen som pågikk frem til 1986. 

I dag er hovedbygningen museum med historiske møbler og interiør. På godset finnes også et orangeri, badehus omgjort til restaurant samt smie, snapsdestilleri og overnattingsmuligheter.

Hovedbygningen
--------------

Ifølge tegninger av arkitekten  *Staël von Holstein* (1628-1679] bestilte *Gustav Christian von der Pahlen* (1648–1736) bygging av en herregård i 1697. Denne brant ned innen den var ferdig, og ble først gjenoppbygget i 1730 ved *Arend Dietrich von der Pahlen* (1706-1753). Det nåværende utseende fikk bygningen i årene 1782–1785 under rekonstruksjoner av arkitekten *Johann Mohr*. De mange annekser og småbygninger som omgir hovedbygningen, kom til på 17- og 1800-tallet.

Parken
------

Den opprinnelige parken var holdt i barokk stil, med en prydhave bak selve hovedbygningen. I 1776 tilkom en frukthave omkranset av et stengjerde. På slutten av 1700-tallet, ble parken omlagt til engelsk stil, senere tilkom broer, paviljonger, badehus og små vandrestier.

Berømte beboere
---------------

Offiser og statsmann Peter Ludwig von der Pahlen ble født på Palmse. Andre berømte med tilknytning til godset var guvernør og kurator ved Universitetet i Dorpat Carl Magnus von der Pahlen samt president i Det Baltiske Jernbaneselskap *Alexander von der Pahlen* (1820–1895).

Referanser
----------

1. 1 2 3  Kolk, Tiina: *Hospitable Estonian Manors*, Solnessi Arhitektuurikirjastuse, 2014

Eksterne lenker
---------------

* (en) Palmse manor – kategori av bilder, video eller lyd på Commons Rediger på Wikidata
* Palmses hjemmeside

Portal: Estland
**Regjeringens underutvalg** er et internt organ i flere norske regjeringer som har vært koalisjonsregjeringer. Regjeringens underutvalg ble første gang opprettet etter at Kåre Willochs regjering ble utvidet fra en ren Høyre-regjering til en trepartiregjering i 1983.

I regjeringen Willoch besto underutvalget av statsministeren, finansministeren og lederne for Senterpartiets og Kristelig Folkepartis regjeringsfraksjoner. Også Jan P. Syses regjering (1989–1990) hadde tilsvarende sammensetning av regjeringens underutvalg. I Kjell Magne Bondeviks første regjering besto underutvalget av statsministeren, finansministeren samt de tre partilederne for Sp, KrF og Venstre.

I Jens Stoltenbergs andre regjering etter Stortingsvalget 2005 med Arbeiderpartiet, Senterpartiet og Sosialistisk Venstreparti består Regjeringens underutvalg av statsministeren og de fremste representanter for de øvrige to partiene. SV var inntil 23. mars 2012 representert ved partileder Kristin Halvorsen. Hun ble da erstattet med nestleder Bård Vegar Solhjell etter å ha gått av som partileder og nyvalgt partileder Audun Lysbakken ikke lenger satt i regjering. Senterpartiet var først representert ved partileder Åslaug Haga, deretter fungerende leder Lars Peder Brekk og dernest Liv Signe Navarsete etter at hun ble valgt til leder i september 2008. Underutvalget blir omtalt som den viktigste ikke-konstitusjonelle forsamlingen.

Referanser
----------

1. 1 2  Berggrav, side 173
2. ↑  Thomassen, side 78
3. ↑  Bondevik vil utsette kontantstøtten – *Dagbladet* 29. august 1998
4. ↑  Dagbladet 20. juni 2008.

Litteratur
----------

* Dag Berggrav, red. (1997). *Maktens høyborg*. Grøndahl Dreyer i samarbeid med Statsministerens kontor. ISBN 82-504-2475-1.
* Petter Thomassen (1991). *En regjerings fall*. Cappelen. ISBN 8202129311.
**Voksne for Barn** er en ideell medlemsorganisasjon som jobber for god psykisk helse og trygge oppvekstvilkår for alle barn. Organisasjonen ble grunnlagt i 1960 som **Mental Barnehjelp**. Navnet ble i 1996 endret til Voksne for Barn. Generalsekretær er Signe Horn. Styreleder er Arvid Libak.

Virksomhet
----------

Voksne for Barn jobber for at barn og unges interesser synliggjøres og at deres psykiske helse ivaretas, ved å:

* påvirke politikere og beslutningstakere
* sikre at barn og ungdom har de beste forutsetninger for å vokse opp trygt og godt
* innhente og spre kunnskap om barns erfaringer og behov
* gi barn læring som styrker deres psykiske helse

Voksne for Barn tilbyr opplæring til de som jobber med barn og unge, innenfor tema som psykisk helse i skolen, livsmestring, barneperspektivsamtalen, ungdomstid og helhetlig arbeid for barn og unges psykiske helse. 

Organisasjonen tilbyr også foreldrekurs i ***Psykologisk førstehjelp**.*

Skoleprogrammene ***Zippys venner, Passport*** og ***Drømmeskolen*** drives av Voksne for Barn i Norge. 

***ROM*** drives i flere kommuner og er en felles læringsarena der fagfolk og pårørende/berørte møtes til likeverdig dialog. Formålet er at hjelpeapparatet skal tilby best mulige tjenester til de som påvirkes av en utfordrende livssituasjon. 

***Ungt Nettverk*** er en møteplass for unge mellom 16 og 25 år som har litt ekstra belastninger i livet. 

Organisasjonen utgir **publikasjoner og filmer** for opplysnings og undervisningsformål, som tar opp ulike aspekter av barn og psykisk helse. For eksempel: 

- Barn i Norge-rapporten

- Skriv for livet

- Ung i NAV

- Hvem kan hjelpe Jesper?

- Hjelp, pappa slår!

I 2018 ble Voksne for Barn tildelt Karl Evangs pris

Referanser
----------

1. ↑  «Organisasjonen Voksne for barn tildelt Karl Evangs pris». *Dagens medisin*. Besøkt 7. august 2018.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Voksenvern** er en offentlig tjeneste som skal bidra til å forhindre, avdekke og håndtere vold og overgrep mot voksne mennesker som i liten eller ingen grad er i stand til å beskytte seg selv. Et voksenvern kan fungere som et varslings-, etterforsknings- og oppfølgingssystem for alle risikoutsatte voksne, kan hindre at brukere faller mellom to stoler, hindre handlingslammelse hos kommunene, eller at brukere som trenger det avviser tilbud om hjelp.

*TryggEst*
----------

I Norge er *TryggEst* en modell for kommunalt voksenvern i regi av Barne-, ungdoms- og familiedirektoratet (Bufdir). TryggEst har vært prøvd ut i flere norske kommuner siden 2015, og i bydeler i Oslo siden 2018. TryggEst kan bidra til at kommunene oppfyller rettighetene til voksne med psykiske vansker, såkalte kognitive utfordringer, alvorlig eller kronisk sykdom, problemer med rus eller høy alder.

Se også
-------

* Barnevern
* Familievern
* Adult Protective Services, en voksenvern-tjeneste i USA

Referanser
----------

1. ↑  «TryggEst – vern for risikoutsatte voksne». bufdir.no. Besøkt 24. november 2022.
2. ↑  «Mener voksenvern kan redde liv». Stavanger Aftenblad. 27. september 2013. Besøkt 24. november 2022.
3. ↑  «TryggEst – et voksenvern: Dette nye systemet avdekker seks til åtte ganger flere volds- og overgrepssaker mot voksne». *Fontene*. 14. april 2021. Besøkt 24. november 2022.
4. ↑  «Hva kan TryggEst hjelpe med?». dinutvei.no. 4. mai 2021. Besøkt 24. november 2022.

Eksterne lenker
---------------

* Dinutvei.no: Hva kan TryggEst hjelpe med?
* Bufdir: TryggEst – veileder for TryggEst-kommuner
***Through Eyes of Men*** er en amerikansk drama-stumfilm fra 1920, regissert av Charles A. Taylor og med Frank Mayo, Prudence Lyle og George Gebhardt i hovedrollene.

Handling
--------

En dag, mens den velstående Franklyn Allen er på stranden, ser han sirkus-artisten Leila Leighton i bølgene - og blir umiddelbart forelsket. Men tanken på sirkus-eieren Berkaro forstyrrer romantikken deres. En plaget Leila tar med seg lille Billy, en barneartist ved sirkuset som hun har omsorg for, og plasserer ham ved et kloster før hun forsvinner. Franklyn sporer henne opp til sirkuset, dit hun har dratt etter å ha oppdaget at Berkaro hadde lokket Billy vekk fra klosteret. Berkaro forsøker å kidnappe Leila og gutten, men Franklyn prøver å forhindre planene hans. I den påfølgende konflikten blir sirkus-eieren drept. Leila avslører også at hun var det eneste gjenlevende medlemmet av kongehuset i Hesthonia, etter at resten av familien hennes tidligere ble myrdet under et statskupp.

Skuespillere
------------

* Frank Mayo som Franklyn Allen
* Prudence Lyle som Leila Leighton
* George Gebhardt som Berkaro
* Claire McDowell som Mrs. Virginia Allen
* Ben Alexander som Billy
* Dell Boone som Alice Weston

Referanser
----------

1. ↑  «AFI|Catalog». *catalog.afi.com*. Besøkt 21. mai 2023.

Eksterne lenker
---------------

* (en) *Through Eyes of Men* på Internet Movie Database Rediger på Wikidata

* (en) *Through Eyes of Men* på Turner Classic Movies Rediger på Wikidata

* (en) *Through Eyes of Men* på American Film Institute Rediger på Wikidata
**Ole Hermann Borgan** (født 10. oktober 1964 i Drammen) er en norsk fotballdommer som har dømt for Drafn, Vestfossen Han ble kjent da han ble avbildet i Drammens Tidende i Barcelona-drakt foran mesterliga-finalen i mai 2006. På grunn av bildet ble han fratatt oppgaven som assistentdommer i finalen og Arild Sundet måtte overta.

Borgan har vært FIFA-dommer (assistentdommer) siden 1996. Internasjonalt har han vært en del av en fast dommertrio sammen med Terje Hauge (hoveddommer) og Steinar Holvik. Ole Hermann Borgan har vært assistentdommer i to norske cupfinaler (Stabæk-Rosenborg i 1998 og Bodø/Glimt-Rosenborg i 2003). Borgan dømte under EM 2004 i Portugal og under U20-VM 2005 i Nederland, hvor han blant annet dømte finalen mellom Argentina og Nigeria.

Våren 2009 var Ole Hermann Borgan deltaker i programmet *Puls* på NRK1, der han sammen med tre andre deltakere skulle leve sunnere og trene målrettet. Serien ble avsluttet med at deltakerne løp Sentrumsløpet i Oslo 4. mai. Borgan har også vært brukt som fotballregel-ekspert i TV 2 Zebra-programmet *Golden Goal*. Borgan jobber i dag som Ka Dommerutvikler i NFF Buskerud.

Eksterne lenker
---------------

* KlubbenOnline: Norges Fotballdommerforening: Ole Hermann Borgan
Jan van Eycks mesterverk «Altertavlen i Gent» fra 1420–32 i full bredde.
**«Gentalteret»**, også omtalt som «Tilbedelsen av det mystiske lam», «Guds lam» (flamsk: *Het Lam Gods*) og liknende, er et stort alterskap i St Bavo-katedralen (fransk: *Sint-Baafs Cathedral*, nederlandsk: *Sint Baafskathedraal*) i den belgiske byen Gent. Kunstverket ble utført mellom år 1420 og 1432 av den nederlandske renessansemaleren Jan van Eyck (ca. 1390–1441) og angivelig hans eldre bror Hubert.

Maleriene på yttersiden av fløydørene når de er lukket igjen. Motivene viser blant annet engelen som bringer budskapet om at Maria skal føde en sønn.
Altertavlen er et polyptyk sammensatt av ialt 24 svært forseggjorte enkeltmalerier og med hengslede sidepaneler som kan åpnes og lukkes. Tavlen er 3,5 meter høy og over 2,2 meter bred i lukket tilstand.

De tre øvre midtfeltene framstiller Jomfru Maria, Gud Fader (eller Kristus som konge) iført pavelig tiara og Døperen Johannes. Motivet «Tilbedelsen av Lammet» fordeler seg over de fem nederste feltene. Det forestiller Kristus som offerlam med blodet som renner ut i kalken, plassert i et landskap ved Livsfontenen og omgitt av helgener, syndere, geistlige og soldater. I sidefeltene øverst er det malerier av engler som spiller musikk, og realistiske akter av Adam og Eva ytterst. Når fløydørene er lukket, viser yttersiden blant annet «Maria bebudelse».

«Gentalteret» regnes som et mesterverk i europeisk renessansekunst. Det ble lenge bare åpnet på festdager.

Alterskapet har blitt flyttet flere ganger, også som krigsbytte. Det opprinnelige, rikt dekorerte rammeverket ble ødelagt under reformasjonen.

Referanser
----------

1. ↑  Tschudi-Madsen, Stephan: Hubert og Jan van Eyck i Store norske leksikon på snl.no. Hentet 2. april 2021 fra

Kilder
------

* http://www.ne.se/oppslagsverk/leksikon/lang/gentaltaret

Eksterne lenker
---------------

* (en) Ghent Altarpiece by Jan van Eyck – kategori av bilder, video eller lyd på Commons
* 
* (en) Ghent Altarpiece – kategori av bilder, video eller lyd på Commons
* Closer to Van Eyck: Rediscovering the *Ghent Altarpiece* Royal Institute for Cultural Heritage (Belgium). Zoomable 100 billion pixel high resolution macro photography, infrared reflectography and X-radiography of the *Ghent Altarpiece*.
* The *Ghent Altarpiece* on BALaT - Belgian Art Links and Tools (KIK-IRPA, Brussels)
* The theft of the *Just Judges* Arkivert 30. september 2007 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** SUDOC
 |
**Ole Mikalson Hetle** (født 15. desember 1887 i Viksdalen, død 1968) var en norsk mann som ble kjent som en av de uskyldig dømte i Hetle-saken, et av Norges-historiens mest omtalte justismord. Den andre domfelte var hans far, Mikal Hetle.

Hetle ble av Bergenhus lagmannsrett dømt til 10-års fengsel for medvirkning til drapet på Henrik Hetle. Han sonet i botsfengselet i Oslo fra august 1907 til mars 1911, han ble da overflyttet til landsfengselet i Trondheim. Her satt han til han ble løslatt 7. januar 1914.

Ole Hetle ble senere frifunnet, først av en tysk-kontrollert domstol i 1943, senere også av en demokratisk Høyesterett etter krigen. Den første frifinnelsen ble av mange sett på som et bestillingsverk, da Ole Hetle var medlem av Nasjonal Samling under krigen. Hetle fikk i 1944 en erstatning av statskassen pålydende kroner 4 900. I 1959 fikk han billighetserstatning på 50 000 kroner, i tillegg til et årlig beløp på 5 000 kroner resten av livet.

Hetle flyttet aldri tilbake til hjembygden Viksdalen, men bosatte seg på Laksevåg i Bergen.

Referanser
----------

1. 1 2  BA.no: Frikjent etter sin død 30. januar 2005
2. ↑  Snl.no: Hetlesaken *Besøkt 30. november 2009*

Eksterne lenker
---------------

* NRK Sogn og Fjordane fylkesleksikon *Ole Hetle*

  


|  |  |
| --- | --- |
| Oppslagsverk/autoritetsdata | Historisk befolkningsregister
 |
**Trondhjem stasjon**, også **Trondhjem (Kalvskindet)** var Trondheims første jernbanestasjon. Den var den nordlige endestasjonen på Trondhjem–Størenbanen og ble åpnet i 1864. Stasjonen ble nedlagt da traseen til Trondhjem–Størenbanen i 1884 ble flyttet til Brattøra, for sammenkobling med Meråkerbanen og strategisk havneplassering.

Siden 1925 har stasjonsbygningen huset synagogen i Trondheim, og siden 1997 har Det jødiske museum i Trondheim hatt tilhold i ett av bygningens rom.

Perronghallen ble etter flyttingen av jernbanen fra ca.1984 brukt av IOGT's Loge Dag. Frelsesarmeen kom til Trondheim i 1890, og leide først Circus før de i leide perronghallen i 1909 og kjøpte den i 1916. Etter ombygginger er den fortsatt i bruk.

I 1972 ble St. Olav domkirke (revet i 2014) bygget på grunnen til lokomotivvognhallen, hvor den katolske menigheten hadde hatt tilhold siden 1902. Den gjenstående delen av stasjonen ble innredet til prestebolig, skole og foreningslokaler.

Throndhjem (Kalvskinnet) i 1883  Foto: R. Næss

Referanser
----------

1. ↑  Katolsk.no – St. Olav menighet i Trondheim (Av Dominikus Nguyen Van Thanh. Besøkt 5. januar 2013)

Eksterne lenker
---------------

* Norsk Jernbaneklubbs side om Trondhjem (Kalvskindet)


| **Forrige stasjon** |   |  *Nedlagt stasjon* |   | **Neste stasjon**
 |
| --- | --- | --- | --- | --- |
| *Endestasjon* |  | Trondhjem–Størenbanen |  | Sluppen |

Portal: Trondheim

|  |  |
| --- | --- |
| Oppslagsverk/autoritetsdata | Wikistrinda
 |
**Eugen Seiterle** (født 7. desember 1913) var en sveitsisk håndballspiller som deltok i de olympiske leker 1936 i Berlin.

Seiterle vant en olympisk bronsemedalje i håndball under OL 1936 i Berlin. Han var med på det sveitsiske laget som kom på tredjeplass i håndballturneringen bak Tyskland og Østerrike. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Sveits vant to av fem kamper, i finalerunden som besto av fire lag, tapte de mot Østerrike med 6-11 og mot Tyskland med 6-16 men de vant over Ungarn med 10-5. Seiterle spilte tre kamper i OL-turneringen.

OL-medaljer
-----------

* 1936 Nazi-Tysklands flagg Berlin – Bronse Bronse i håndball (Sveits)

Eksterne lenker
---------------

* (en) Eugen Seiterle – Olympics.com Rediger på Wikidata

* (en) Eugen Seiterle – Olympic.org Rediger på Wikidata

* (en) Eugen Seiterle – Olympedia Rediger på Wikidata

* (en) Eugen Seiterle – Sports-Reference (OL-resultater – arkivert) Rediger på Wikidata

* (en) Eugen Seiterle – databaseOlympics.com (arkivert) Rediger på Wikidata
**Robert Bodley** (født 31. juli 1878, død 6. november 1956) var en sørafrikansk sportsutøver som deltok i de olympiske leker, 1912 i Stockholm og 1920 i Antwerpen.

Bodley vant en olympisk bronsemedalje i skyting under Sommer-OL 1920 i Antwerpen. Han var med på det sørafrikansk laget som kom på andreplass i lagskytingen liggende 600 meter armégevær bak USA. De andre på laget var Ferdinand Buchanan, George Harvey, Fred Morgan, David Smith. Alle tre lagene, USA, Sør-Afrika og Sverige skjøt 279 poeng og det måtte to omskytinger til for å kunne fordele medaljene. Bodley skjøt 59 poeng som var det beste resultatet på det sørafrikansk laget.

OL-medaljer
-----------

* 1920 Belgias flagg Antwerpen - Bronse Bronse i skyting, 600 meter armegevær liggende, lagskyting Sør-Afrikas flagg Sør-Afrika.

Eksterne lenker
---------------

* (en) Robert Bodley – Olympics.com Rediger på Wikidata

* (en) Robert Bodley – Olympedia Rediger på Wikidata

* (en) Robert Bodley – Sports-Reference (OL-resultater – arkivert) Rediger på Wikidata

* (en) Robert Bodley – databaseOlympics.com (arkivert) Rediger på Wikidata

* (en) Robert Bodley – ISSF Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Tsjastnyj detektiv, ili Operatsija Kooperatsija*** (originaltittel: *Частный детектив, или Операция «Кооперация»*) er en sovjetisk film fra 1990, regissert av Leonid Gajdaj.

Handling
--------

I de siste årene av Sovjetunionen begynner det frie markedet å dukke opp. Økonomien tar seg opp, men forandrer seg også på mange måter. En rekke privateide virksomheter åpner overalt, når en ny tid med større grad av entreprenørskap begynner. Dmitry Puzyrev, en ung mann som er avhengig av detektiv-romaner, bestemmer seg for å åpne byens første private detektivbyrå. I begynnelsen har Dmitry vanskelig for å få den nødvendige lisensen, men får den ved hjelp av vennen Victor. Dmitry og faren innreder byråets kontor, men de finner ingen kunder. Den lokale politi-sjefen, major Cronin, avviser også deres planer.

Samtidig leter Lena Pukhova, en ung journalist, etter nye historier for avisen sin. Hun forsøker å går undercover, forkledd seg som en alkoholisert prostituert. Snart får hun i oppdrag å undersøke Dimitrys nye byrå. Lena møter Dmitry, som umiddelbart blir forelsket i henne. Byrået får deres første virkelige klient, Anna Petrovna, som ber Dmitry om å spore opp hennes kidnappede ektemann Ivan Ivanovich, styreleder for selskapet «Joy Cooperative»

Dmitry setter i gang en etterforskning. Men Lena kommer hele tiden i veien for ham. Dmitry forsøker å lete etter bilen som ble brukt av kidnapperne, men til ingen nytte. Kidnapperne gir seg snart til kjenne ved å kreve løsepenger for Ivan Ivanovich. Ved hjelp av faren sin bestemmer Dmitry seg for å iscenesette et bakhold. Men dette blir snart oppdaget av bandittene. Lena oppdager også at Dmitry er involvert i saken, og Lena er tilfeldigvis datteren til Ivan Ivanovich.

Skuespillere
------------

* Dmitry Kharatyan som Dmitry Puzyrev, privat-etterforsker
* Irina Feofanova som Lena Pukhova, journalist
* Spartak Mishulin som Georgy Mikhailovich Puzyrev, Dmitrys far
* Mikhail Svetin som Ivan Ivanovich Pukhov, Lenas far
* Nina Grebeshkova som Anna Petrovna Pukhova, Lenas mor
* Aleksandr Belyavsky som politi-sjef Kazimir Afanasyevich Cronin
* Leonid Kuravlyov som Semyon Semyonovich Sukhov, redaktør
* Roman Madyanov som Victor
* Mikhail Kokshenov som Ambal
* Mentay Utepbergenov som Mao
* Evgeny Zharikov som en produsent av hjemmebrent

Referanser
----------

1. ↑  ; besøksdato: 6. juli 2016.
2. ↑  Куда пропала актриса Ирина Феофанова: что стало с главной кинокрасавицей 90-х
3. ↑  Частный детектив, или Операция «Кооперация» (1989)

Eksterne lenker
---------------

* (en) *Tsjastnyj detektiv, ili Operatsija Kooperatsija* på Internet Movie Database Rediger på Wikidata

* (en) *Tsjastnyj detektiv, ili Operatsija Kooperatsija* på AllMovie Rediger på Wikidata